****

REPUBLIKA HRVATSKA

BJELOVARSKO-BILOGORSKA ŽUPANIJA

**II. OSNOVNA ŠKOLA**

**B j e l o v a r**

**Ivana viteza Trnskog 19**

🕿 22 02 40

Fax 24 47 28

🖂 [2.os-bjelovar@bj.t-com.hr](mailto:2.os-bjelovar@bj.htnet.hr)

MB 3316556

KLASA: 400-01/19-01/01

URBROJ: 2103-39-01-19-1

U Bjelovaru 26. lipnja 2019.

Svim dobavljačima

Predmet: **Obavijest o zaprimanju e-računa**

Ovim putem obavještavamo da sukladno Zakonu o elektroničkom izdavanju računa u javnoj nabavi („Narodne novine“ broj 24/18.) i u skladu s Direktivom Europskog parlamenta 2014/55/EU, od 1. srpnja 2019. godine stupa na snagu obveza izdavanja elektroničkih računa prema obvezniku javne nabave. Povodom toga, želimo skrenuti pozornost da su od 1. srpnja 2019. godine, izdavatelji elektroničkih računa obvezni prema obvezniku javne nabave (u ovom slučaju: Škola) izdavati i slati elektroničke račune i prateće isprave sukladno europskoj normi, a obveznik javne nabave obvezan je zaprimati, obrađivati te izvršiti plaćanje elektroničkih računa i prateće isprave. Ovo se odnosi na sve robe, radove i usluge bez obzira radi li se o postupcima javne nabave male i velike vrijednosti ili o postupcima jednostavne nabave.

**II. osnovna škola Bjelovar kao obveznik javne nabave odnosno naručitelj od 1. srpnja 2019. godine ne smije, sukladno navedenom zakonu, zaprimiti ni jedan papirnati račun jer neće moći više po njemu postupiti, odnosno račun koji stigne u papirnatom obliku neće moći biti plaćen (ističemo da se ni skeniran račun u PDF-obliku i dostavljen mailom ne smatra e-računom).**

Stoga, obavještavamo sve Vas koji šaljete račune II. osnovnoj školi Bjelovar da od 1. srpnja 2019. godine morate imati ugovorenu mogućnost slanja e-računa. Na koji način se otvara servis e-račun (jer ćete samo preko njega moći poslovati s II. osnovnom školom Bjelovar) možete se dodatno informirati u poslovnici Fine ili preko svog knjigovodstvenog servisa. Ova obavijest nalazi se i na mrežnoj stranici škole: <http://www.os-druga-bj.skole.hr/>

dr. sc. Davorka Bačeković-Mitrović,

ravnateljica II. osnovne škole Bjelovar